Matthew
6
9 Punyi God nuyi ta ngarrunmalkpany ta kanpani kapa yurrng.
Ngarri ngarrungmiyarma ngarrkarrayirrk ngarrungpawurrun nuyi ta nukurlyak mira.
10 Ngarri kurrunmiyarma ta kanguken ngarru.
Ngarri ngarrungmiyarma amparrkamparrk wukarrayirrk kunak arrkpanamin tuka nuyi kungmiyarma, kapin wigarrayirrk kapa yurrng kamin tuka nuyi kungmiyarma.
11 Kurruntakajpun ngarrununi walij ta kayirrk.
12 Kurruntakajpun kungpaka ngarru ta nungmurrunti ngatpin la anpanarrapularngalk kirrk ta nungmurrunti, ngarri ngatpanarrapularlngalk ta nungmurrunti kamin ngarru.
13 Ngarri kurruntakajpun arrkpayirtiki nuyu marrik ngatpi ta nungmurrunti, ngarri kurruntakajpun arrkpayirtiki ja kiwken manya marrik ngarruningulay ngarriyarru yanat.